turjo4nis/wikipedia-bn-dump-20250701 huggingface dataset:
গোবুন্টু

গোবুন্টু ছিল উবুন্টু অপারেটিং সিস্টেম-এর একটি অফিসিয়াল ডেরিভেটিভ। পুর্ণাঙ্গ মুক্ত সফটওয়্যার ভিত্তিক একটি ডিস্টিবিউশন প্রকাশের উদ্দেশ্যে এটি তৈরী করা হয়েছিল।

"শুধু‌মাত্র মুক্ত সফটওয়্যার" বর্তমানে উবুন্টু তার মূলনীতিতে যুক্ত করেছে। ২০০৮ সালে এটি যুক্ত করা হয় এবং সেই সময় ক্যানোনিকাল থেকে গোবুন্টুর পরবর্তীকালে প্রকাশ না করার সিদ্ধান্ত হয়। গোবুন্টু ৮.০৪ এর পরে গোবুন্টুর কোনো পূর্ণাঙ্গ সংস্করণ প্রকাশ করা হয়নি।

মার্চ ২০০৯ সালে ঘোষণা করা হয় যে "গোবুন্টু ৮.০৪.১" হবে গোবুন্টুর সর্বশেষ সংস্করণ। এর পরবর্তীকালে গোবুন্টুর উন্নয়ন মূল উবুন্টু প্রকল্পের সাথে সমন্বয় করা হয় এবং প্রকল্পটি বন্ধ করে দেয়া হয়।

ইতিহাস এবং উন্নয়ন

বিভিন্ন সংস্করণ 
গোবুন্টুর নতুন সংস্করণ প্রতি বছরে দুইবার প্রকাশ করা হতো, যা উবুন্টুর সাথে একেবারেই মিলে যায়। গোবুন্টু, উবুন্টুর নাম এবং ভার্সন নম্বর ব্যবহার করে প্রকাশিত হত, একইভাবে মাস ও বছরের নাম ব্যবহার করে ভার্সন নম্বর নির্ধারণ করা হয়। উদাহরণ স্বরূপ গোবুন্টুর প্রথম সংস্করণ গোবুন্টু ৭.১০ কথা বলা যেতে পারে যেটি অক্টোবর ২০১০ সালে প্রকাশিত হয়েছিল।

গোবুন্টুর কোড নামগুলিও একটি বিশেষন এবং একটি প্রাণীর নামের মাধ্যমে প্রকাশ করা হয়। যেমন "গাস্টি গিবন"। এগুলি উবুন্টুর প্রকাশিত বিভিন্ন সংস্করণের সাথে মিলে যায়। সাধারণভাবে কোড নাম এর বিশেষন অংশটির মাধ্যমেই ঐ নির্দিষ্ট গোবুন্টু সংস্করণ সম্পর্কে বর্ণনা করা হয়। যেমন "গাস্টি গিবন" সংস্করনের বর্ণনা করা হয় শুধুমাত্র "গাস্টি" ব্যবহার করে।

তথ্যসূত্র

বহিঃসংযোগ 
 উবুন্টু উইকিতে গোবুন্টু পাতা

উবুন্টু (অপারেটিং সিস্টেম)
ডেবিয়ান
ওপেন সোর্স
লিনাক্স ডিস্ট্রিবিউশন
অপারেটিং সিস্টেম
মুক্ত সফটওয়্যার
আলোক গভীরতা

আলোক গভীরতা (Optical depth) হচ্ছে স্বচ্ছতার পরিমাপক। অর্থাৎ কোনো বস্তু আলোর প্রতি কতটা স্বচ্ছ আর কতটা অনচ্ছ তা বোঝা যায় এই পরিমাপ থেকে। আলোক গভীরতা যত বেশি, স্বচ্ছতা তত কম, অনচ্ছতা তত বেশি। বস্তু থেকে নিঃসৃত যে বিকিরণ যাত্রাপথে বিক্ষিপ্ত বা শোষিত হয়না তার ঋণাত্বক লগারিদম নিলেই পাওয়া যায় আলোক গভীরতা। পর্যবেক্ষকের থেকে বস্তুর দূরত্ব যত বাড়ে আলোক গভীরতা তত বাড়ে, কারণ সেই বস্তু থেকে আসা আলো ততই বেশি বিক্ষিপ্ত বা শোষিত হওয়ার সুযোগ পায়। তার মানে বস্তু থেকে আসা বিকিরণের কত অংশ শোষিত বা বিক্ষিপ্ত হয়েছে তা বোঝা যায়।

সমীকরণ 
একটি রশ্মি থেকে যে পরিমাণ আলো বিক্ষেপ বা শোষনের মাধ্যমে সরে গেছে তার পরিমাপই হচ্ছে আলোক গভীরতা। বস্তু থেকে নিঃসৃত হওয়ার পর কোনো একটি মাধ্যমের মধ্য দিয়ে আসার সময়ই এই শোষণ আর বিক্ষেপ ঘটে। সমীকরণটি দাঁড়ায় এরকম:
যদি  উৎস থেকে আসা বিকিরণের তীব্রতা (intensity) এবং  মাধ্যম পেরিয়ে পর্যবেক্ষকের কাছে আসা তীব্রতা হয় তাহলে আলোক গভীরতা -কে নিচের সমীকরণ দিয়ে লেখা যায়:

তথ্যসূত্র 

আলোকবিজ্ঞান
বিক্ষেপণ, অবশোষণ ও বিকিরণী স্থানান্তর (আলোকবিজ্ঞান)
দৃশ্যমানতা
বর্ণালীবীক্ষণ
লুবুন্টু

লুবুন্টু () উবুন্টুর গ্নোম ডেস্কটপ পরিবেশের বদলে এলএক্সকিউটি ব্যবহার করা একটি হালকা লিনাক্স ডিস্ট্রিবিউশন, যেটি মূলত উবুন্টুর একটি প্রাতিষ্ঠানিক বংশধর। লুবুন্টু মূল উদ্দেশ্য ছিলো "হালকা, কম রিসোর্স ব্যবহার কারী এবং এনার্জি এফিশিয়েন্ট" হওয়া, তবে এটার উদ্দেশ্য এখন "কর্মক্ষম, কিন্তু পরিবর্তনশীল হওয়া, যেটি ব্যবহারকারীকে তার কম্পিউটার ব্যবহারে বাধা সৃষ্টি করবে না"। 

লুবুন্টু মূলত এলএক্সডিই ডেস্কটপ ব্যবহার করতো, তবে লুবুন্টু ১৮.১০, অক্টোবর ২০১৮ থেকে এটি এলএক্সকিউটি ডেস্কটপে স্থানান্তরিত হয়।

নামকরণ 
লুবুন্টু নামকরণ করা হয়েছে এলএক্সডিই এবং উবুন্টু এর সমন্বয়ে। এলএক্সডিই হল লাইটওয়েট এক্স১১ ডেক্সটপ এনভাইরোনমেন্ট এর সংক্ষিপ্ত রূপ, এবং উবুন্টুর অর্থ হল 'অপরের জন্য মানবতা''। এটি জুলু এবং হোসে ভাষার একটি শব্দ।

অভ্যর্থনা 
প্রাথমিকভাবে পরীক্ষার পর লিনাক্স ম্যাগাজিন এর কলাম লেখক ক্রিস্টোফার স্মার্ট দেখিয়েছেন যে ইনস্টলেশন এবং সাধারণ ব্যবহারের ক্ষেত্রে এটি উবুন্টুর প্রায় অর্ধেক এবং লাইভ সিডি থেকে ব্যবহার করার সময় তিনভাগের একভাগ র‍্যাম ব্যবহার করে।

আরও দেখুন 
 মানজারো লিনাক্স
 এন্ডেভার ওএস

তথ্যসূত্র

বহিঃসংযোগ 

 lubuntu.me প্রধান পাতা
 লুবুন্টু - উবুন্টু উইকি

উবুন্টু (অপারেটিং সিস্টেম)
ডেবিয়ান
ওপেন সোর্স
লিনাক্স ডিস্ট্রিবিউশন
অপারেটিং সিস্টেম
মুক্ত সফটওয়্যার
২০১০-এর সফটওয়্যার
পঞ্চম চার্লস, পবিত্র রোমান সম্রাট

পঞ্চম চার্লস (স্পেনীয় ভাষায়: Carlos V; ওলন্দাজ ভাষায়: Karel V; ফরাসি ভাষায়: Charles V) (২৪ ফেব্রুয়ারি ১৫০০ – ২১ সেপ্টেম্বর ১৫৫৮), ১৫১৯ খ্রিষ্টাব্দ থেকে পবিত্র রোমান সম্রাট ছিলেন এবং ১৫১৬ খ্রিষ্টাব্দ থেকে প্রথম চার্লস (স্পেনীয় ভাষায়: Carlos I) হিসেবে স্পেনের রাজা ছিলেন ১৫৫৬ খ্রিষ্টাব্দ পর্যন্ত। তার শাসনামলে হার্নান কোর্টেস এবং ফ্রান্সিসকো পিজারো আমেরিকা মহাদেশের আজটেক এবং ইনকা সম্রাজ্য স্পেনের অধীনে আনে।

চার্লস ছিলেন ক্যাস্টিলের রাজা প্রথম ফিলিপ এবং রানী জোয়েনার জ্যেষ্ঠ পুত্র। ১৫০৬ খ্রিষ্টাব্দে রাজা ফিলিপের মৃত্যুর পর, চার্লস বার্গান্ডীর ডিউক হন এবং পরে ১৫১৬ খ্রিষ্টাব্দে তার মাতামহ, এরাগোনের রাজা দ্বিতীয় ফার্দিনান্দের মৃত্যুর পর তিনি তার মাতার সঙ্গে স্পেনের রাজা হন এবং দেশ শাসন করেন। ১৫১৯ খ্রিষ্টাব্দে চার্লসের পিতামহ, পবিত্র রোমান সম্রাট প্রথম মেক্সিমিলিয়ানের মৃত্যুর পর তিনি পবিত্র রোমান সম্রাট এবং আর্চডিউক অফ অস্ট্রিয়া হন। এরপর থেকে চার্লসের রাজ্য এত বিশাল হয়েছিল যে তার রাজ্যের ক্ষেত্র ছিল প্রায় চার মিলিয়ন বর্গ কিলোমিটার যার মধ্যে ইউরোপের বেশীর ভাগ অঞ্চল এবং আমেরিকা মহাদেশের আজটেক ও ইনকা সম্রাজ্য অন্তর্ভুক্ত ছিল।

চার্লসের শাসনামলের বেশীর ভাগ সময় অতিবাহিত হয়েছিল ইতালীয় যুদ্ধগুলোতে যেখানে তিনি তার অন্যতম অগ্রসরী ফ্রান্সের রাজা প্রথম ফ্রান্সিসের বিরুদ্ধে যুদ্ধ পরিচালনা করেন। তিনি ১৫২৯ খ্রিষ্টাব্দে অটোমান সম্রাজ্যের সুলতান প্রথম সুলাইমানকে তার রাজ্যের ভিয়েনা দুর্গ দখল করতে বাধা দেয় এবং যুদ্ধে পরাজিত করে। চার্লস ছিলেন একজন কঠোর ক্যাথলিক খ্রিষ্টান এবং এজন্য তিনি মার্টিন লুথারের প্রতিষ্ঠিত প্রোটেস্ট্যান্ট মতবাদের কঠোর বিরোধী ছিলেন। যদিও চার্লস অনেক যুদ্ধে জড়িত ছিলেন, কিন্তু তিনি সব সময় তার রাজ্যের মধ্যে শান্তি বজায় রাখার চেষ্টা করেছেন। ইংল্যান্ডের রাজা অষ্টম হেনরি এবং পারস্যের সম্রাট শাহ ইসমাইলের সঙ্গে পঞ্চম চার্লসের অনেক ভাল সম্পর্ক ছিল।

পঞ্চম চার্লস ১৫৫৫ খ্রিষ্টাব্দ ২৫ অক্টোবর ডিউক অফ বার্গান্ডী, লর্ড অফ দি নেদারল্যান্ড্‌স এবং কাউন্ট প্যাল্যাটাইন অফ বার্গান্ডী হিসেবে পদত্যাগ করেন এবং এসব স্থানগুলো পরে তার জ্যেষ্ঠ পুত্র, দ্বিতীয় ফিলিপ গ্রহণ করেন। ১৫৫৬ খ্রিষ্টাব্দের ১৬ জানুয়ারি চার্লস স্পেনের রাজা হিসেবে পদত্যাগ করেন এবং দ্বিতীয় ফিলিপ তার উত্তরসূরী হন। পরে সেই বছরের ২৭ আগস্ট পঞ্চম চার্লস পবিত্র রোমান সম্রাট হিসেবে পদত্যাগ করেন। যারপর তার কনিষ্ঠ ভ্রাতা, ফার্দিনান্দ পবিত্র রোমান সম্রাট হন। পঞ্চম চার্লস, তার সব রাজকীয় স্থানগুলো থেকে পদত্যাগ করার পর, স্পেনের কাসেরেস্ (Cáceres) প্রদেশের ইয়ুস্তে নামক এক গ্রামে এক খ্রিষ্টান মঠে আশ্রয় গ্রহণ করেন। সেখানে তিনি ম্যালেরিয়া রোগে আক্রান্ত হয়ে ১৫৫৮ খ্রিষ্টাব্দের ২১ সেপ্টেম্বর আটান্ন বছর বয়সে মৃত্যুবরণ করেন।

তথ্যসূত্র 

১৫০০-এ জন্ম
১৫৫৮-এ মৃত্যু
রোমান সম্রাট
ম্যালেরিয়ায় মৃত্যু
ক্ষমতাচ্যুত রাজশাসক
অনিরুদ্ধ (পৌরাণিক চরিত্র)

অনিরুদ্ধ ছিলেন ভগবান শ্রীকৃষ্ণের পৌত্র/নাতি এবং প্রদ্যুম্ন ও রুক্মবতী দম্পত্তির পুত্র। অনিরুদ্ধ ছিলেন সুপুরুষ ও আকর্ষর্ণীয ব্যক্তিত্ব।

নামকরণ 
যুদ্ধে কেউই তার গতিরোধ করতে পারতো না বলেই তার নামকরণ হয়েছে 'অনিরুদ্ধ'। এছাড়াও তিনি ঝাসঙ্ক ও ঊষাপতি নামেও পরিচিত ছিলেন।

বিবাহ ও সংসার 
ভোজকটের রাজার কন্যা রোচনার সাথে অনিরুদ্ধের প্রথম বিয়ে হয়। তিনি পরে শোণিতপুরের রাজা বাণদৈত্যের পরম রূপবতী কন্যা ঊষার পাণিগ্রহণ করেন। পরবর্তীকালে অনিরুদ্ধ-উষার সংসারে বজ্র নামে এক পুত্রের জন্ম হয়।

ঊষার সাথে পরিচয় 
ঊষা ছিলেন একজন অপ্সরা, তিলোত্তমা। পার্বতীর বরে ঊষা স্বপ্নে অনিরুদ্ধকে দেখে প্রিয় সখী চিত্রলেখার সহায়তায় দেবর্ষী নারদ প্রদত্ত মায়া বিদ্যার প্রভাবে শোণিতপুরে অবস্থিত নিজ প্রাসাদে নিয়ে আসেন। নিচ্ছিদ্র নিরাপত্তার চাদরে ঢাকা প্রাসাদে তারা একত্রে দিনের পর দিন অতিবাহিত করলেন। অতঃপর প্রণয়ে আসক্ত ঊষা অনিরুদ্ধকে গান্ধর্ব বিবাহের মাধ্যমে পতিত্বে বরণ করেন। কিন্তু অবিবাহিতা ঊষার শারীরিক পরিবর্তনের সংবাদ বাণাসুরের কানে আসলে তিনি তাদেরকে প্রাসাদে একত্রে দেখতে পান। বাণ রাজার চোখে দম্পতি হিসেবে অনিরুদ্ধ-ঊষাকে বেশ মানানসই মনে হলেও পারিবারিক সম্মান রক্ষার্থে প্রচণ্ড ক্ষুদ্ধ হন।

বাণদৈত্যের সাথে যুদ্ধ 
অনিরুদ্ধকে ঊষার ঘরে একত্রে দেখতে পেয়ে বাণ রাজা অতিশয় ক্রুদ্ধ হন ও তাকে হত্যা করার উদ্দেশ্যে একদল সৈন্য প্রেরণ করেন। অনিরুদ্ধ একটি অদৃশ্য বড়ো লোহার দণ্ড দিয়ে সমস্ত দৈত্য সেনাদের হত্যা করেন। পরে অবস্থা বেগতিক দেখে বাণ রাজা ঐন্দ্রজালিক মায়া বিস্তার করে কৃষ্ণপৌত্র অনিরুদ্ধকে নাগপাশে বেধে ফেলেন। অনিরুদ্ধ বন্দী হয়েছেন শুনে বাণ কন্যা ও অনিরুদ্ধ প্রেয়সী ঊষা অতি উচ্চস্বরে কাঁদতে লাগলেন। তাকে প্রাণনাশ উদ্যত হলে চিত্রলেখা’র পিতা ও ধর্মপরায়ণ মন্ত্রী কুষ্মাণ্ড বাণদৈত্যকে এ মহাপাপ কাজ করা থেকে অতি কষ্টে নিবারণ করেন।

উদ্ধার পেলেন অনিরুদ্ধ 
দেবর্ষী নারদ অনিরুদ্ধের বন্দী হওয়ার সংবাদ শ্রীকৃষ্ণকে জানান। সংবাদ পেয়ে ভগবান শ্রীকৃষ্ণ, বলরাম ও প্রদ্যুম্ন সহযোগে অনিরুদ্ধকে উদ্ধারের লক্ষ্যে শোণিতপুরে যান। রাজা বাণ শিবের সহায়তায় সহস্র বাহু নিয়েও কৃষ্ণের সাথে সম্মুখ সমরে অবতীর্ণ হয়ে পরাজিত হন। মহাভারতে এই যুদ্ধটি হরি-হর যুদ্ধ নামে উল্লেখ করা হয়েছে। পরাজিত হলেও কৃষ্ণের কৃপায় বান জীবিত অবস্থাতেই মহাকাল নামে পরিচিত হয়ে শিবের পারিষদ মধ্যে স্থান পান। শ্রীকৃষ্ণ অনিরুদ্ধ ও ঊষাকে দ্বারকায় নিয়ে যান ও ভোজকট নগরে তাদের বিয়ে দেন।

মহাপ্রয়াণ 
যদুবংশ ধ্বংসের সময় অন্যান্যদের সাথে অনিরুদ্ধও নিহত হন।

তথ্যসূত্র 

 http://www.krsnabook.com/ch62.html
 http://www.sagarworld.com/krishnaworld/characters/aniruddha.htm
 http://www.mythfolklore.net/india/encyclopedia/aniruddha.htm

হিন্দু পুরাণ
পুরাণ
শ্ৰীকৃষ্ণের সাথে সম্পর্কিত ব্যক্তি
হিন্দু দেবতা
ভাগবত পুরাণের চরিত্র
মিথবুন্টু

মিথবুন্টু () হল একটি মিডিয়া সেন্টার অপারেটিং সিস্টেম। এটি উবুন্টু অপারেটিং সিস্টেমের উপর ভিত্তি করে তৈরী করা হয়েছে। মিথ টিভি মিডিয়া সেন্টার সফটওয়্যারটি সঠিকভাবে ব্যবহার করার উদ্দেশ্যেই এটি তৈরী করা হয়েছে, আর এই কারণেই মূল উবুন্টুর সাথে যে অ্যাপলিকেশন সমূহ থাকে সেখান থেকে সবগুলি সয়ংক্রিয়ভাবে ইনস্টল করা হয় না।

নোপিমিথ এবং মিথডোরা এর মূলনীতির সাথে মিল রেখে, মিথবুন্টু এমনভাবে তৈরী করা হয়েছে যেন হোম থিয়েটার কম্পিউটার সমূহে সহজেই মিথ টিভি ইনস্টল করা যায়। মিথবুন্টু অপারেটিং সিস্টেমের মূল অংশ ইনস্টলে পর মিথটিভি সফটওয়্যারটি ইনস্টল শুরু করা হয়। এই অংশে মিথটিভির ফ্রন্টএন্ড(মিডিয়া দেখার অংশ), ব্যাক এন্ড(মিডিয়া সার্ভার অংশ) ইনস্টল এবং সমন্বয় করা হয়।

মিথবুন্টু সবসময়ই মূল উবুন্টুর কাছাকাছি থাকার চেষ্টা করে, কেননা এর ফলে ব্যবহারকারীরা উবুন্টু কমিউনিটির মাধ্যমে বিভিন্ন ধরনের সুবিধা পেয়ে থাকে। আর এই একই ধরনের বৈরিষ্টের কারণে ব্যবহারকারীরা সহজেই মূল উবুন্টু থৈকে মিথবুন্টুতে অথবা এর বিপরীতভাবে মিথবুন্টু থেকে উবুন্টুতে পরিবর্তিত হতে পারে। এটি প্রকাশের সময়ও উবুন্টুর সাথে মিলিয়ে নির্ধারণ করা হয়েছে। প্রতি ছয়মাস পর পর মিথবুন্টুর নতুন সংস্করণ প্রকাশ করা হয়।

ডেক্সটপ

মিথবুন্টু নিয়ন্ত্রণ কেন্দ্র

বিভিন্ন অ্যাপলিকেশন

পূর্ণাঙ্গ ইনস্টল (ফ্রন্টএন্ড এবং ব্যাকএন্ড)

শুধুমাত্র ফ্রন্টএন্ড

মিথবুন্টু উবুন্টুতে যুক্ত করা

বিভিন্ন সংস্করণ প্রকাশের তালিকা

আরও দেখুন

তথ্যসূত্র

বহিঃসংযোগ 
 মিথবুন্টু হোমপেজ

উবুন্টু (অপারেটিং সিস্টেম)
ডেবিয়ান
ওপেন সোর্স
লিনাক্স ডিস্ট্রিবিউশন
অপারেটিং সিস্টেম
মুক্ত সফটওয়্যার
মাল্টিমিডিয়া সফটওয়্যার
উবুন্টু জেইওএস

উবুন্টু জেইওএস (উচ্চারণ করা হয় "জুস/juice"; ইংরেজিতে Ubuntu JeOS) একটি উবুন্টু ভিত্তিক লিনাক্স ডিস্ট্রিবিউশন। এটি এমন একটি ডিস্ট্রিবিউশন যা মূলত ভার্চুয়াল প্লাটফর্মে ব্যবহার করার উদ্দেশ্যে তৈরী করা হয়েছে। ভার্চুয়াল প্লাটফর্মে ব্যবহার করার জন্য একটি অপারেটিং সিস্টেমের গঠন কেমন হওয়ার উচিত এটি দেখানোর জন্যই মূলত এটি তৈরী করা হয়েছে। জেইওএস এর পূর্নাঙ্গ রূপ হল "Just enough Operating System।

উবুন্টু জেইওএস ৭.১০ (গাস্টি গিবন) হল এর প্রথম প্রকাশিত সংস্করণ। উবুন্টু ৮.১০ প্রকাশের আগ পর্যন্ত এটি উবুন্টু সার্বার সংস্করণের সাথে অতিরিক্ত হিসাবে ব্যবহারের সুযোগ দেয়া হত।

যে সকল প্লাটফর্ম সমর্থন করে 
জিইওএস এর সর্বশেষ সংস্করণটি ভার্চুয়ালাইজেশন প্রযুক্তি যেমন ভিএমওয়্যার এবং লিনাক্স কার্নেল ভিত্তিক ভার্চুয়াল মেশিন সমূহের জন্য বিশেষভাবে তৈরী করা হয়েছে।

বৈশিষ্টসমূহ 
৮.১০ এবং এর পরবর্তী সংস্করণ সমূহে যেসকল বৈশিষ্ট অন্তর্ভুক্ত করা হয়েছে:
 উবুন্টু সার্ভার সংস্করণ আইএসও ইমেজের অংশ
 ইনস্টলের জন্য ৩৮০ মেগাবাইটেরও কম জায়গা প্রয়োজন
 বিশেষ ধরনের সার্ভার কার্নেল(ভার্চুয়াল) ব্যবহার করা হয়
 ভিএমওয়্যার ইএসএক্স, ভিএমওয়্যার সার্ভার এবং কার্নেল ভিত্তিক ভার্চুয়াল মেশিন সমূহের জন্য বিশেষভাবে তৈরী
 ইন্টেল অথবা এএমডি এক্স৮৬ আর্কিটেকচার সমর্থন করে
 ন্যূনতম ১২৮ মেগাবাইট মেমরী প্রয়োজন
 সার্ভার ভার্চুয়াল মেশিনের উপযোগী করে তৈরী বলে গ্রাফিকাল ইউজার ইন্টারফেস যুক্ত করা হয়নিnces

তথ্যসূত্র

বহিঃসংযোগ 
 JeOS and vmbuilder in Ubuntu Server Guide for Ubuntu 10.04 LTS
 Ubuntu Server features: Virtualisation
 Ubuntu Jeos at Launchpad
 How to Develop Virtual Appliances Using Ubuntu JeOS at Linux-Mag.com

উবুন্টু (অপারেটিং সিস্টেম)
ডেবিয়ান
ওপেন সোর্স
লিনাক্স ডিস্ট্রিবিউশন
অপারেটিং সিস্টেম
মুক্ত সফটওয়্যার
উবুন্টু মোবাইল সংস্করণ

উবুন্টু মোবাইল ইন্টারনেট ডিভাইস সংস্করণ () ইনটেল মোবাইল ইন্টারনেট ডিভাইসের জন্যে রহিত উবুন্টু ডিস্ট্রিবিউশন। গুই হিসেবে এটি গ্নোম ফ্রেমওয়ার্ক হিল্ডন ব্যবহার করে।

ইকুইপমেন্ট প্রোডিউসার তাদের ডিস্ট্রিবিউশন পরিবর্তন করে ফ্ল্যাশ, জাভা অথবা কাস্টম ইন্টারফেস যোগ করতে সমর্থ হওয়া উচিত।

উবুন্টু মোবাইলের উন্নয়ন ২০০৯ সালে রহিত করা হয় এবং জানুয়ারি ২, ২০১৩ সালে উবুন্টু ফর ফোন ঘোষণা করা হয়।

বৈশিষ্ট 
ক্যানোনিকাল অনুযায়ী উবুন্টু পূর্ণ ওয়েব ২.০ অভিজ্ঞতা প্রদান করবে। পরবর্তীতে নিয়মিত হালনাগাদের সাথে ওয়েব ব্রাউজিং, ইমেইল, মিডিয়া, ক্যামেরা, ভয়েস ওভার ইন্টারনেট প্রোটোকল, ইন্সট্যান্ট ম্যাসেজিং, জিপিএস, ব্লগ, গেম, কন্টাক্ট, এবং দিনলিপি (ক্যালেন্ডার) যুক্ত হতে যাচ্ছিলো। টাচস্ক্রিন ব্যবহার করে পূর্ণ ব্যবহারযোগ্যতা প্রদানের মত করে উবুন্টু টাচ ডিজাইন করা হয়েছে।

তথ্যসূত্র

বহিঃসংযোগ 
 উবুন্টু মোবাইল ও এম্বেডেড উইকি
 উবুন্টু মোবাইল নির্দেশিকা ৭.১০
 উবুন্টু মোবাইল মুক্তি ফেলো
 মোবাইল ও ইন্টারনেট লিনাক্স প্রকল্প — ইনটেল

অপারেটিং সিস্টেম
লিনাক্স ডিস্ট্রিবিউশন
মুক্ত সফটওয়্যার
ওপেন সোর্স
উবুন্টু নেটবুক সংস্করণ

উবুন্টু নেটবুক সংস্করণ (ইউএনই) () নামের ডিস্ট্রিবিউশনটির ১০.০৪ সংস্করনটি প্রকাশের আগ পর্যন্ত এটি উবুন্টু নেটবুক রিমিক্স নামে পরিচিত ছিল। এটি উবুন্টু অপারেটিং সিস্টেম ভিত্তিক একটি লিনাক্স ডিস্ট্রিবিউশন যেটি প্রধানত নেটবুক এবং ইন্টেল এ্যাটম প্রসেসর বিশিষ্ট ছোট আকারের প্রদর্শনী রয়েছে কম্পিউটার সমূহে ব্যবহার করার উদ্দেশ্যে বিশেষভাবে তৈরী করা হয়েছে।

উবুন্টু ৮.০৪ প্রকাশের সময় থেকে ইউএনই ব্যবহার করা যায়। সেই সময় কেবলমাত্র ইনস্টল করা অপারেটিং সিস্টেমের সাথে অতিরিক্ত অ্যাপলিকেশন হিসাবে ব্যবহার করার সুযোগ পওয়া যেত। এবং এই সুবিধাটিও নির্দিষ্ট কিছু যন্ত্রাংশের ক্ষেত্রে প্রযোজ্য ছিল যেমন ডেল ইন্সপায়ারন মিনি ১০ভি, তোশিবা এনবি১০০ এছাড়া এসার এসপায়ার ওয়ান এবং আসুস ই পিসি এর জনপ্রিয় কিছু মডেলে ব্যবহার করা যেত।

ক্যানোনিকাল লিমিটেড, উবুন্টুর মূল ডেভলপার প্রতিষ্ঠান নিম্ন মানের হার্ডওয়্যার এবং ব্যাটারী থেকে দীর্ঘক্ষন চালানোর সুবিধা যুক্ত করার সুবিধার্থে মোবইন প্রকল্পের সাথে যুক্ত হতে যাচ্ছে।

১০.১০ সংস্করণ থেকে উবুন্টু নেটবুক সংস্করণের ডিফলট ডেস্কটপ ইন্টারফেস হিসাবে ইউনিটি ডেস্কটপ ব্যবহার করা হচ্ছে। তবে আগের ডেস্কটপ ইন্টারফেসটি রিপোজিটরী থেকে ব্যবহার করা যাবে।

যন্ত্রাংশসমূহ 
উবুন্টু নেটবুক সংস্করণ যেসকল নেটবুকসমূহের সাথে অফিসিয়ালভাবে দেয়া হয়ে থাকে, সেগুলি হল:
 স্যালভেনিয়ান জি নোটবুক মেসা 
 তোশিবা এনবি১০০
 সিস্টেম৭৬ স্টার্লিং নোটবুক
 ডেল মিনি ১০ভি, মিনি১০, ল্যাটিচিউড ২১০০, ল্যাটিচিউড ২১১০
 অ্যাডভেন্ট ৪২১১সি
 স্যামসং এন১১০ (এই পন্যটি বর্তমানে পাওয়া যাচ্ছে না)
 যারেসন টেরা এইচডি নেটবুক এবং যারেসন ল্যাপটপ

ব্যবহার

সাধারণ 
 ওয়েব ব্রাউজার - মজিলা ফায়ারফক্স
 ই-মেইল ক্লায়েন্ট- ইভোলুশন
 তাৎক্ষনিক বার্তা বাহক - ইমপ্যাথি
 মিডিয়া প্লেয়ার - রিদমবক্স
 ছবি দর্শন - শটওয়েল
 অফিস - ওপেনঅফিস.ওর্গ

ঐচ্ছিক 
 এডোবি রিডার
 জাভা ভার্চুয়াল মেশিন
 স্কাইপ
 বানশি

ওইএমের জন্য কোডেক 
 এমপিইজি-৪ (এইচ.২৬৩)
 এমপি৩
 এএসি
 উইন্ডোজ মিডিয়া

অন্যান্য 
 মজিলা থান্ডারবার্ড
 সংবার্ড 
 বিবিসি আইপ্লেয়ার (এডোবি এয়ার ইন্সটলের প্রয়োজন হয় চালাতে গেলে)
 গিম্প

আরও দেখুন 

 লিনাক্স সংবলিত নেটবুকের তুলনা
 ইজিপিইসি
 ইবুন্টু
 জলি ওএস
 লিইইনাক্স লিনাক্স
 এন্ড্রয়েডের জন্য উবুন্টু
 উবুন্টু ফোন

তথ্যসূত্র

বহিঃসংযোগ 
 Official product page (Canonical)
 UNE packages (Launchpad)
 UNE Ubuntu Wiki
 UNE netbook support
 Canonical Announces Availability of Ubuntu 9.04 Netbook Remix
 Ubuntu Netbook Remix: a detailed explanation (Free Software Magazine)

উবুন্টু (অপারেটিং সিস্টেম)
ডেবিয়ান
ওপেন সোর্স
লিনাক্স ডিস্ট্রিবিউশন
অপারেটিং সিস্টেম
মুক্ত সফটওয়্যার
মোবাইল কম্পিউটার
ছাত্র শান্তি পুরস্কার

'ছাত্র শান্তি পুরস্কার প্রতি দুই বছর অন্তর কোন ছাত্র/শিক্ষার্থী কিংবা ছাত্র সংগঠনকে শান্তি প্রতিষ্ঠা এবং মানবাধকার উন্নয়নে গুরুত্বপূর্ণ অবদানের স্বীকৃতি স্বরূপ 'শিক্ষার্থী শান্তি পুরস্কার' প্রদান করা হয়। ট্রন্ডহাইমে অবস্থিত শিক্ষার্থী শান্তি পুরস্কার দফতরের তত্ত্বাবধানে সমস্ত নরওয়েজিয়ান ছাত্র-ছাত্রীদের তরফ থেকে এই পুরস্কার প্রদান করা হয়; নরওয়ের সমস্ত বিশ্ববিদ্যালয় ও মহাবিদ্যালয় থেকে প্রতিনিধি নির্বাচনের সাথে সাথে দফতরটি পুরস্কার প্রদানের জন্য একটি স্বাধীন শান্তি পুরস্কার পর্ষদও নির্বাচন করে থাকে।ট্রন্ডহাইমের আন্তর্জাতিক ছাত্র উৎসব (ISFiT) চলাকালে এই পুরস্কার প্রদান করা হয়।

পর্ষদ 
২০১০ সালের শান্তি পুরস্কার পর্ষদের সদস্য সংখ্যা নয়, যার মধ্যে নরওয়ের ছাত্র সংঘ থেকে চারজন প্রতিনিধি, ছাত্র এবং শিক্ষার আন্তর্জাতিক সহায়তা তহবিল থেকে একজন প্রতিনিধি এবং চারজন ছাত্র নয় এমন বিশেষজ্ঞ সদস্য রয়েছেন।
২০১১ সালের পর্ষদে অন্যান্যদের মধ্যে রয়েছেন, নোবেল শান্তি পুরস্কার পর্ষদের প্রাক্তন প্রধান Ole Danbolt Mjøs, প্রাক্তন বাণিজ্য ও শিল্প মন্ত্রী এবং বর্তমানে নরওয়ে রেড ক্রিসেন্ট- এর সাধারণ সচিব Børge Brende, নরওয়েজিয়িন ব্রডকাস্টিং কর্পোরেশান (NRK) এর জেলা এবং সংবাদ সম্পাদক Gro Holm, নরওয়েজিয়ান ইউনেস্কো কমিশনের প্রধান Vigdis Lian, নরওয়ের জাতীয় ছাত্র সংঘের (NSO) সভাপতি Anne Karine Nymoen এবং ছাত্র এবং শিক্ষা' র আন্তর্জাতিক সহায়তা তহবিলের (SAIH) সভাপতি Runar Myrnes Balto।

পূর্ববর্তী পর্ষদ সদস্যের মধ্যে রয়েছেন প্রাক্তন প্রধানমন্ত্রী এবং অসলো শান্তি এবং মানবাধিকার কেন্দ্রের নির্দেশক Kjell Magne Bondevik, NUPI পরিচালক Jan Egeland, আন্তর্জাতিক শান্তি গবেষণা কেন্দ্রের (PRIO) প্রাক্তন পরিচালক Stein Tønnessonand এবং প্রাক্তন পররাষ্ট্রমন্ত্রী এবং নরওয়ে রেডক্রসের সভাপতি Thorvald Stoltenberg.

মনোনয়ন 
মনোনয়ন পর্ষদ সমস্ত আগ্রহী পক্ষের কাছ থেকে মনোনয়ন গ্রহণ করে, মনোনয়নপ্রত্যাশী ছাত্র কিংবা ছাত্র সংগঠন হতে হবে। নরওয়ের বিভিন্ন বিশ্ববিদ্যালয় ও মহাবিদ্যালয় এর ছাত্র/ছাত্রীদের নিয়ে এই মনোনয়ন পর্ষদ গঠিত হয়।

পুরস্কার 
২০০৯ সালের তথ্য অনুযায়ী, পুরস্কার বিজেতা ৫০,০০০ নরওয়েজিয়ান মুদ্রা (প্রায় ৫০০০ ইউরো) পেয়ে থাকেন। তাকে ট্রন্ডহাইমের আন্তর্জাতিক ছাত্র উৎসব (ISFiT) চলাকালীন পুরস্কার বিতরণী অনুষ্ঠানে যোগদানের আমন্ত্রণ জানানো হয়।পুরস্কার গ্রহীতা কিংবা তার কোন নির্বাচিত প্রতিনিধি এরপরে বিভিন্ন নরওয়েজিয়ান শহর ভ্রমণ করেন যা তাকে বিভিন্ন মানবাধিকার সংস্থা এবং গুরুত্বপূর্ণ রাজনৈতিক ব্যক্তিত্বের সাথে দেখা করার সুযোগ দেয়। ট্রন্ডহাইমে অবস্থিত ছাত্র কল্যাণ সংস্থা চালিত একটি স্বতন্ত্র তহবিল থেকে পুরস্কারের অর্থ প্রদান করা হয়।

ছাত্র শান্তি পুরস্কার বিজেতাগণ 
 ১৯৯৯ - ETSSC, পূর্ব তিমুর এর একটি ছাত্র সংগঠন এবং Antero Benedito da Silva
 ২০০১ – ABFSU- বার্মার একটি ছাত্র সংগঠন এবং Min Ko Naing
 ২০০৩ – ZINASU, জিম্বাবুয়ের একটি ছাত্র সংগঠন
 ২০০৫ – ACEU, কলম্বিয়ার একটি ছাত্র সংগঠন
 ২০০৭ – বার্মার Charm Tong (২৫) 
 ২০০৯ – পশ্চিম সাহারা থেকে Elkouria Rabab Amidane (২৩)
2011 – Duško Kostić from Croatia

বহিঃসংযোগ 
 Offizielle Website des Student Peace Prize Sekretariats
 Offizielle Website von ISFiT

পুরস্কার
সম্মাননা
মানবাধিকার পদক
শান্তি পুরস্কার
প্যাংকর জ্যাকহ্যামার

দ্য প্যাংকর কর্পোরেশন জ্যাকহ্যামার () হচ্ছে একটি ১২ গেজের, গ্যাস-চালিত স্বয়ংক্রিয় শটগান। এটি এখন পর্যন্ত তৈরি খুব অল্প সংখ্যক সম্পূর্ণ স্বয়ংক্রিয় শটগানের একটি। ১৯৮৭ সালে এই অস্ত্রটির পেটেন্ট করা হলেও, কখনও ব্যাপকভাবে এটির উৎপাদনের উদ্যোগ নেওয়া হয়নি। শুধুমাত্র কয়েকটি কার্যকর প্রোটোটাইপ তৈরি করা হয়েছিলো। কিছু সূত্র অনুসারে, বর্তমানে এর মধ্যে শুধু দুইটি প্রোটোটাইপের অস্তিত্বই বিদ্যমান। ১৯৯০ সালের শেষের দিকে অস্ত্রটির পেটেন্টের বর্তমান স্বত্বাধিকারী তৃতীয় মার্ক এর পেটেন্ট বিক্রির চেষ্টা করেন। তিনি সাড়ে তিন লক্ষ মার্কিন ডলারে এর পেটেন্ট, প্রোটোটাইপ, এবং উৎপাদন স্বত্ব বিক্রির করার ঘোষণা দিয়েছিলেন। অস্ত্রটির মৌলিক ও স্টাইলিশ ডিজাইন, ধ্বংসাত্মক ক্ষমতার কারণে এটি নানা টেলিভিশন প্রোগ্রাম, চলচ্চিত্র, এবং ভিডিও গেমসে ব্যবহৃত হয়েছে।

বিকাশ 

যুক্তরাষ্ট্রের নিউ মেক্সিকো অঙ্গরাজ্যের প্যাংকর ইন্ডাস্ট্রির জন অ্যান্ডারসন এই আগ্নেয়াস্ত্রটির নকশা প্রণয়ন করেন। পরবর্তীতে কিছু বিদেশি সরকার অস্ত্রটির নকশায় দেখে তাদের আগ্রহ প্রকাশ করে, এমন কী কিছু সংখ্যক অস্ত্রের তৈরির বায়না দেয় বলেও জানা যায়। অস্ত্রটির নকশা যখন উৎপাদনের অনুমোদন প্রাপ্তির উদ্দেশ্যে ইউনাইটেড স্টেটস ডিফেন্স ও ফায়ার আর্ম ডিজাইনে প্রদান করা হয়, তখন তারা এটিকে ১২ গেজের শটগান হিসেবে তালিকাভুক্ত করেন। অস্ত্রটির বিকাশ উৎপাদন সম্পর্কে ডিপার্টমেন্ট অফ ডিফেন্সের সিদ্ধান্ত ছিলো, অস্ত্রটির জন্য গুলি তৈরির খরচ বেশি এবং এটি মার্কিন অস্ত্রগারের প্রয়োজনীয় চাহিদা পূরণে সমর্থ হবে না, তাই তারা এই অস্ত্রটি নিজেদের জন্য উৎপাদনে অস্বীকৃতি জানায়। কিন্তু সত্যিকার অর্থে, প্যাংকর প্রতিরক্ষা দপ্তরের আওতাভুক্ত ছিলো না, বরং এটি ছিলো অন্যান্য সাধারণ অাগ্নেয়াস্ত্র নির্মাণকারী প্রতিষ্ঠানের মতো। এর ফলে প্রতিরক্ষা অধিদপ্তর তাদের ব্যাপারটি অতো আমলে নেয়নি। এই প্রশাসনিক জটিলতা প্যাংকর কর্পোরেশনকে দেউলেত্বর দিকে ঠেলে দেয়, কারণ মার্কিন সরকার অস্ত্রটির রপ্তানির অনুমোদন না দেওয়ায় আগ্রহী বাইরের দেশগুলোর কাছে তা বিক্রি করা সম্ভব হয়নি। ফলশ্রুতিতে দেনাশোধের জন্য প্যাংকর নিজের সম্পত্তি ও পূর্বে নির্মিত এই শটগানের কিছু প্রোটোটাইপ বিক্রি করতে বাধ্য হয়।

তথ্যসূত্র

বহিঃসংযোগ 

 Modern Firearms - Jackhammer
 Movie Gun Services - Pancor Jackhammer 

শটগান
জলপীড়ন

জলপীড়ন () এক ধরনের নিপীড়ন পদ্ধতি। যে ব্যক্তির উপর এই নিপীড়ন চালানো হয়, তাকে চিৎ করে শুইয়ে বেঁধে রাখা হয় এবং মাথা পিছনের দিকে হেলিয়ে দেওয়া হয়। এরপর বন্দীর মুখের উপর অনবরত পানি ঢালা হয়। এর ফলে বন্দীর মধ্যে স্তন্যপায়ী ঝাঁপ প্রতিবর্ত ক্রিয়া (mammalian diving reflex) চালু হয় এবং সে ডুবে যাওয়ার অনুভূতি অনুভব করে। বন্দীর মনে হয় যেন সে পানিতে ডুবে মারা যাচ্ছে।  বন্দীর মাথা ধরে মুখ পানিতে ঠেসে ধরার তুলনায় এই পদ্ধতি ব্যবহার করলে বন্দীর মধ্যে প্রায় সাথে সাথে কণ্ঠরোধ প্রতিবর্ত ক্রিয়া (gag reflex) (অর্থাৎ ওয়াক ওয়াক করে বমি করার ভাব) সৃষ্টি হয়। জলপীড়নের কারণে বন্দীর ভয়াবহ যন্ত্রণা, শুষ্ক নিমজ্জনের অনুভূতি, অক্সিজেনের অভাবের ফলে ফুসুফুস ও মস্তিষ্কের ক্ষতি, এবং বাঁধনের বিরুদ্ধে লড়াইয়ের ফলে হাড়গোড় ভাঙার সম্ভাবনা থাকে। বন্দীর মনে যে মানসিক ক্ষত সৃষ্টি হয়, তা তার সমগ্র জীবদ্দশায় থেকে যেতে পারে। বেশিক্ষণ জলপীড়ণ চালালে বন্দী মারাও যেতে পারে।  নিপীড়ণের ফলে সৃষ্ট শারীরিক ক্ষতি মাসখানেক পরেও আবির্ভূত হতে পারে।  জলপীড়ণের ইংরেজি পরিভাষা "waterboarding" ২০০৪ সালে প্রথম ব্যবহার করা হয়।

২০০৭ সালে গণমাধ্যমগুলিতে প্রকাশিত হয় যে মার্কিন গোয়েন্দা সংস্থা সিআইএ তাদের বিচার-বহির্ভূত (extrajudicial) বন্দীদের উপর জলপীড়ণ চালাচ্ছিল।

মার্কিন রাষ্ট্রপতি জর্জ ডব্লিউ বুশের সময় মার্কিন সরকারি কর্মকর্তারা বেশ কয়েকবার বলেন যে জলপীড়ণকে তারা নিপীড়ণ হিসেবে গণ্য করেন না। 

২০০৯ সালের জানুয়ারি মাসে মার্কিন রাষ্ট্রপতি বারাক ওবামা জলপীড়ণের ব্যবহার নিষিদ্ধ ঘোষণা করেন।

তথ্যসূত্র 

নিপীড়ন
সন্ত্রাসবাদ দমন
উবুন্টু স্টুডিও

উবুন্টু স্টুডিও () হল উবুন্টু লিনাক্স ডিস্ট্রিবিউশনের একটি অফিসিয়াল ডেরিভেটিভ। মাল্টিমিডিয়া ভিত্তিক কাজসমূহ কর্যকরভাবে সম্পন্ন করার জন্য এই ডিস্ট্রিবিউশনটি তৈরী করা হয়েছে। প্রথম সংস্করণটি প্রকাশিত হয়েছিল উবুন্টু ৭.০৪ এর ভিত্তি করে ১০ মে, ২০০৭ তারিখে।

তথ্যসূত্র

বহিঃসংযোগ 

 Ubuntu Studio homepage
 Ubuntu Studio applications
 Ubuntu Wiki

মুক্ত সফটওয়্যার
লিনাক্স ডিস্ট্রিবিউশন
অপারেটিং সিস্টেম

de:Ubuntu#Ubuntu Studio
যুবুন্টু

জুবুন্টু () ক্যানোনিকাল লিমিটেড-সমর্থিত সম্প্রদায় চালিত উবুন্টু ডেরিভেটিভ। গ্নোমের বদলে ডিফল্ট ডেস্কটপ পরিবেশ হিসেবে জুবুন্টু এক্সএফসিই ব্যবহার করে। সেখান থেকে,   "এক্সএফসিই" ও "উবুন্টু" নামদুটোর সমন্বয়ে "জুবুন্টু" নামটি এসেছে।

লক্ষ্য
জুবুন্টুর লক্ষ্য হলো:

ইতিহাস

প্রকাশিত বিভিন্ন সংস্করণ 
জুবুন্টু বছরে দুইবার প্রকাশিত হয় এবং উবুন্টু প্রকাশের সাথে এটির প্রকাশের তারিখের সাথে এটির প্রকাশের তারিখের সমন্বয় করা হয়। যুবুন্টু এবং উবুন্টুর ভার্সন নম্বর এবং কোড নাম একই ব্যবহার করা হয়। যেমন বছর এবং মাসের নাম মিলিয়ে ভার্সন নম্বর নির্ধারণ করা হয়। উদাহারনস্বরূপ জুবুন্টুর প্রথম সংস্করনের কথা বলা যেতে পারে, এটি প্রকাশিত হয়েছিল জুন, তারিখে এবং এটির ভার্সন নম্বর হল ৬.০৬।

অ্যাপলিকেশনসমূহ

সিস্টেমে ন্যূনতম প্রয়োজন

যুবুন্টু ভিত্তিক ডিস্ট্রিবিউশন

আরও দেখুন

তথ্যসূত্র

বহিঃসংযোগ 

 

উবুন্টু (অপারেটিং সিস্টেম)
ডেবিয়ান
ওপেন সোর্স
লিনাক্স ডিস্ট্রিবিউশন
অপারেটিং সিস্টেম
মুক্ত সফটওয়্যার
২০০৬-এর সফটওয়্যার